Noverint universi presentes pariter et futuri quod ego, Drogo de Merloto, centum solidos monete Proviniensis in eleemosynam, singulis annis, monachis de Charitate concessi, pro animabus fratris mei Roberti et Vuillelmi nepotis ibidem sepultorum et antecessorum meorum, annuatim de roga mea Mintriaci percipiendos, jure perpetuo, dato termino, die solemnitatis sancti Remigii, horum jure reddituum monachos de Charitate saisivi, domino Rege presente et laudante, idemque sigilli sui authoritate communiente, assistentibus etiam et assensum prebentibus domino Vuillelmo de Merloto, de cujus feodo redditus ipse movebat, et uxore mea Ermengardi. Quod ratum volens observari, sigilli mei testificatione feci communiri.